b'\n_START_ARTICLE_\nBegunje pri Cerknici\n_START_SECTION_\nEtimolo\xc5\xa1ki izvor imena\n_START_PARAGRAPH_\nPogosto velja prepri\xc4\x8danje, da so Begunje dobile ime po prebivalcih okoli\xc5\xa1kih vasi, ki so zaradi tur\xc5\xa1kih vpadov pribe\xc5\xbeali v utrjeni tabor, ki je bil okoli cerkve svetega Jerneja, vendar to ne dr\xc5\xbei._NEWLINE_V listinah \xc5\xbee pred tur\xc5\xa1kim obdobjem se omenja ime vasi kot \xc2\xbbVegaun\xc2\xab, \xc2\xbbVegonj\xc2\xab. Iz kasnej\xc5\xa1ih listin je znano, da ime vasi izhaja iz besede \xc2\xbbgonje\xc2\xab, gonj - nare\xc4\x8dno \xc2\xbbguonje\xc2\xab, kar pomeni poti, po katerih so vodili \xc5\xbeivino na pa\xc5\xa1o. Iz tega je nastala beseda \xc2\xbbVegonje\xc2\xab. Kasneje, ko so vsevprek spreminjali \xc4\x8drke na za\xc4\x8detku besed v B, (npr. \xc2\xbbVaraga\xc2\xab\xc2\xa0- Baraga, \xc2\xbbValant\xc2\xab\xc2\xa0- Balant, \xc2\xbbWochein\xc2\xab\xc2\xa0- Bohinj), so \xc2\xbbVegonje\xc2\xab\xc2\xa0postale Begunje.'